Op ’n vervelige Dinsdagmiddag lui die voordeurklokkie. Toe Nathan Nel gaan kyk wie by die deur is, vind hy die gang voor hulle woonstel verlate. Daar lê net ’n gewone bruin skoenboks met gate daarin gesny. Nathan se naam is in rooi op die pakkie geskryf. Groot is sy verbasing toe hy die skoenboks se deksel oplig en twee swart kraalogies loer vir hom! Wie op aarde sou aan hom ’n wollerige hamster met ’n tatoe agter die een oor gestuur het?!
Nathan vind gou uit dat die hamster oor ’n baie spesiale krag beskik wat baie handig te pas kom in sekere situasies. Hy en sy beste vriend, Charlie, het hope pret wanneer hy vir Skwiek skool toe neem. Sonder om te veel oor die briljante storie te verklap, kan ek dalk net noem dat hoenderdanse plaasvind. Hoogsgeheime inligting word gesteel, karateskoppe word links en regs uitgedeel en ’n opperse skurk dreig om die hele wêreld oor te neem wanneer hy kommunikasiesatelliete kaap.
Daar is nie ’n enkele vervelige oomblik in hierdie storie nie. Jy lag kort-kort vir ’n snaakse beskrywing en terselfdertyd kou jy jou naels morsaf van al die spanning. Kinders sal absoluut mal wees oor hierdie boek. Dis in ’n lekkerlees formaat geskryf en hulle sal nie kan wag om om te blaai om verder te lees nie.
Die woordvoerder ontken bewerings op sosialemedia-netwerke dat die vrou geskiet is terwyl die dogter vir ŉ foto poseer het.
Beamptes in ŉ metropolisiepatrolliemotor het die motor opgemerk en gesien die enjinkap staan oop. “Die man se liggaam is naby sy motor aangetref. Hy is in die kop geskiet.”
’n Amerikaner wat na bewering drie Moslemstudente doodgeskiet het, het homself glo aan die polisie oorgegee.